open-index/open-wikipedia-markdown huggingface dataset:
เจน กูดดอลล์

**เจน มอริส กูดดอลล์** (; 3 เมษายน ค.ศ. 1934–1 ตุลาคม ค.ศ. 2025) เป็นนักสัตววิทยา มานุษยวิทยาและวานรวิทยาชาวอังกฤษ มีชื่อเสียงจากโครงการศึกษาพฤติกรรมทางสังคมและครอบครัวของชิมแปนซี ที่อุทยานแห่งชาติ กอมเบ สตรีม ประเทศแทนซาเนีย โดยเริ่มจากการเป็นผู้ช่วยของ ดร.หลุยส์ ลีกคี นักบรรพชีวินวิทยาชื่อดังชาวเคนยา ตั้งแต่ ค.ศ. 1960 เป็นเวลากว่า 45 ปี เจน กูดดอลล์ เป็นผู้ก่อตั้งสถาบันเจน กูดดอลล์ (Jane Goodall Institute - JGI) ตั้งแต่ พ.ศ. 2520 เพื่อสนับสนุนการวิจัย ปกป้องถิ่นที่อยู่อาศัย และป้องกันชิมแปนซีจากการถูกล่า

กูดดอลล์ได้รับพระราชทานเครื่องราชอิสริยาภรณ์ "Dame Commander of the British Empire" จากสมเด็จพระราชินีนาถอลิซาเบธที่ 2 เมื่อ ค.ศ. 2004 และได้รับจากการแต่งตั้งจากองค์การสหประชาชาติโดยนายโคฟี อันนัน ให้เป็นทูตสันติภาพ ตั้งแต่ ค.ศ. 2005

## การออกรายการทีวี
**เจน มอริส กูดดอลล์** ได้ถูกรับเชิญไปออกรายการ famous last words ทาง Netfilx       ซึ่งเป็นรายการที่จะสัมภาษณ์บุคคลผู้มีชื่อเสียงในสังคม บุคคลสำคัญ หรือ คนมีชื่อเสียงของโลก และจะออกอากาศก็ต่อเมื่อคนให้สัมภาษณ์เสียชีวิตไปแล้วเท่านั้น ซึ่งภายหลังรายการนี้ได้เผยแพร่หลังการเสียชีวิตของเธอ

## อ้างอิง

## แหล่งข้อมูลอื่น

*The Jane Goodall Institute official website
*
*
*

หมวดหมู่:นักชีววิทยาชาวอังกฤษ
หมวดหมู่:บุคคลจากแฮมป์สเตด
หมวดหมู่:ผู้ได้รับเครื่องราชอิสริยาภรณ์ดีบีอี‎
พรรคกิจกรรมประชาชนแห่งเวียดนาม

**พรรคกิจกรรมประชาชนแห่งเวียดนาม** (; ) เป็นองค์กรต่อต้านคอมมิวนิสต์พลัดถิ่นของเวียดนาม มีที่ตั้งในสหรัฐ ผู้นำพรรคคือเหงียน ซิบิญ และดร.เหงียน ซวนงาย ก่อตั้งเมื่อ พ.ศ. 2534 เป้าหมายของพรรคคือรวมชาวเวียดนามให้เป็นเอกภาพภายใต้ระบอบประชาธิปไตยและดำเนินนโยบายทางงด้านการศึกษา การดูแลสุขภาพ เศรษฐกิจและสิทธิมนุษยชน มีการจัดตั้งสำนักงานในกัมพูชาแต่ถูกจับกุมและส่งตัวไปดำเนินคดีในเวียดนาม พวกเขาพยายามเข้าไปรณรงค์เพื่อหาเสียงสนับสนุนในเวียดนามแต่สมาชิกของกลุ่ม 21 คน ที่เข้าไปในเวียดนามถูกจับขังคุกนานกว่า 2 ปี

## แหล่งข้อมูลอื่น
* http://www.dndhd.org/tiengviet.htm 
* People Action's Party of Vietnam  Official Site
* 21 members of the People Action's Party are being unlawfully held by the Communist Party 
* Chairman Nguyen Si Binh arrested in Vietnam  Amnesty International
* Return to Vietnam lands him in Jail  Atlanta Journal
* Dr. Ngai Nguyen, detained by Vietnamese authorities during a medical mission in Vietnam  Mercury News
* Cambodia  illegally deported members of (PAP) to Vietnam  Mercuty News
* Cambodia Times talking about Cambodia  illegally deported members of People Action's Party of Vietnam to Vietnam  Cambodian Times 
* Welcoming Dr. Ngai Nguyen, after a week of being detained by Vietnamese authorities during a medical mission in VN  pg. 1

หมวดหมู่:ขบวนการทางการเมืองในประเทศเวียดนาม
หมวดหมู่:ขบวนการต่อต้านคอมมิวนิสต์
พีเอชพีมายแอดมิน

**พีเอชพีมายแอดมิน** () เป็นสคริปต์ติดต่อฐานข้อมูลที่สร้างโดยภาษาพีเอชพี ซึ่งใช้จัดการฐานข้อมูล MySQL ผ่านเว็บเบราว์เซอร์ โดยสามารถที่จะทำการสร้างฐานข้อมูลใหม่ หรือทำการสร้างตารางใหม่ และยังมีฟังก์ชันที่ใช้สำหรับการทดสอบการสืบค้นข้อมูลด้วยภาษา SQL พร้อมกันนั้น ยังสามารถทำการ insert delete update หรือแม้กระทั่งใช้ คำสั่งต่างๆ เหมือนกับกันการใช้ภาษา SQL ในการสร้างตารางข้อมูล

ในส่วนของการแสดงผลหน้าแรกเมื่อเข้าสู่หน้าแสดงผล จะแสดงรุ่นของพีเอชพีมายแอดมินที่ใช้งานอยู่ พร้อมทั้งสามารถที่จะจัดการกับรหัสอักขระที่ใช้ในการเก็บข้อมูล

ฝั่งเมนูด้านซ้ายจะแสดงข้อมูลของฐานข้อมูลปัจจุบัน (DATABASE NAME) และเมื่อทำการเลือกแล้วจะแสดงโครงสร้างของ ตารางข้อมูล

หมวดหมู่:โปรแกรมประยุกต์บนเว็บ
ชาวแซกซัน

[thumb|right|250px|รูปแกะนูนแซกซันของ "irminsul" ที่เชื่อกันว่าเชื่อมระหว่างโลกกับสวรรค์ที่เอ็กซ์เทิร์นชไตเนอ (Externsteine) ทางภาคตะวันตกเฉียงเหนือของ[ประเทศเยอรมนีปัจจุบัน]]

**ชาวแซกซัน** () หรือ **ชาวซัคเซิน** () คือกลุ่มชนเผ่าเจอร์แมนิก ในปัจจุบันเป็นบรรพบุรุษของชนทางภาคเหนือของประเทศเยอรมนีที่เรียกว่าชาวเยอรมัน, ชนทางภาคตะวันออกของประเทศเนเธอร์แลนด์ที่เรียกว่าชาวดัตช์ และชนทางภาคใต้ของประเทศอังกฤษที่เรียกว่าชาวอังกฤษ ที่ตั้งถิ่นฐานเดิมที่สุดเท่าที่ทราบของชาวแซกซันคือบริเวณทางตอนเหนือของอัลบินเจียในบริเวณฮ็อลชไตน์ (Holstein) ทางตอนเหนือสุดของประเทศเยอรมนีปัจจุบัน

ชาวแซกซันมีบทบาทสำคัญในการตั้งถิ่นฐานในประเทศอังกฤษโดยเฉพาะทางภาคใต้ที่ประชาชนที่อยู่อาศัยในปัจจุบันเชื่อกันว่าสีบเชี้อสายมาจากชาวแซกซันโบราณ ระหว่างสองร้อยปีที่ผ่านมาชาวแซกซันก็ไปตั้งถิ่นฐานในบริเวณต่าง ๆ ทั่วโลกโดยเฉพาะในทวีปอเมริกา ออสเตรเลีย แอฟริกา และในบริเวณที่เป็นสหภาพโซเวียตแต่เดิม ซึ่งในบางชุมชน ชาวแซกซันยังรักษาประเพณีและภาษาของตนที่เรียกกันทั่วไปว่า "ชาวเยอรมัน" และ "ชาวดัตช์"

ความมีอิทธิพลทางภาษาและวัฒนธรรมของชาวแซกซันที่มีต่อบริเวณสแกนดิเนเวีย บริเวณบอลติก และต่อชาวโพเลเบียและชาวพอเมอเรเนียซึ่งเป็นชนสลาฟตะวันตก เป็นผลมาจากเส้นทางการค้าในยุคกลางของสันนิบาตฮันเซียติก

ทอเลมีเป็นนักภูมิศาสตร์กรึกคนแรกที่กล่าวถึงการตั้งถิ่นฐานของชาวแซกซันยุคก่อนคริสเตียนว่าตั้งอยู่ทางตะวันตกเฉียงเหนือและบางส่วนทางใต้ของคาบสมุทรจัตแลนด์, แคว้นแซกโซนีเก่า, และบางส่วนทางตะวันออกของเนเธอร์แลนด์ ระหว่างคริสต์ศตวรรษที่ 5 ชาวแซกซันเป็นส่วนหนึ่งของผู้รุกรานมณฑลบริตันนิอา (Britannia) ของจักรวรรดิโรมัน ชนเผ่าหนึ่งของชาวเจอร์แมนิกที่รุกรานคือ ชาวแองเกิล ซึ่งเมื่อรวมกับ "แซกซัน" จึงกลายเป็นคำว่า "แองโกล-แซกซัน" ที่ใช้กันอยู่ทุกวันนี้

## ดูเพิ่ม
* แองโกล-แซกซัน
* ประวัติศาสตร์อังกฤษ 
* ประวัติศาสตร์เยอรมนี
* ประวัติศาสตร์เนเธอร์แลนด์

แซกซัน
แซกซัน
แซกซัน
แซกซัน
โสต ศอ นาสิกวิทยา

**โสตศอนาสิกวิทยา** () เป็นแขนงหนึ่งของวิชาแพทยศาสตร์ที่เกี่ยวข้องกับการวินิจฉัยและรักษาความผิดปกติของหู, จมูก, กล่องเสียงหรือช่องคอ, ศีรษะและคอ ในบางครั้งอาจเรียกย่อได้ว่า **อีเอ็นที** (ENT; ear, nose and throat: หู จมูก และคอ) จากรากศัพท์ภาษาบาลีสันสกฤตแปลได้ว่า การศึกษาหู คอ และจมูก

รากศัพท์ของ "otolaryngology" มาจากภาษากรีก *ωτολαρυγγολογία* (*oto* = รากศัพท์แปลว่าหู, *laryngo* = รากศัพท์แปลว่ากล่องเสียงหรือช่องคอ, *logy* = การศึกษา) แปลตามตัวหมายถึงการศึกษาหูและคอ คำเต็มอาจเรียกว่า *ωτορινολαρυγγολογία* (otorhinolaryngology) ซึ่งเพิ่มคำว่า *rhino* ซึ่งเป็นรากศัพท์หมายถึงจมูกลงไปด้วย

## สมาคม
* ราชวิทยาลัย โสต ศอ นาสิกแพทย์ แห่งประเทศไทย 
* American Academy of Otolaryngology - Head and Neck Surgery
* The American Academy of Otolaryngic Allergy
* Canadian Society of Otolaryngology - Head and Neck Surgery
* The American Laryngological, Rhinological and Otological Society 
* British Association of Otorhinolaryngologists - Head & Neck Surgeons
* Association of Otolaryngology Administrators
* The Australian Society of Otolaryngology Head & Neck Surgery
* The Voice Foundation

## แหล่งข้อมูลอื่น
* Otolaryngology—Head and Neck Surgery 
* Information on Microtia/Reconstruction  (via Childrens Hospital of Pittsburgh)
* Journal of Voice

## อ้างอิง


หมวดหมู่:การแพทย์เฉพาะทาง
หมวดหมู่:ศีรษะและคอ
หมวดหมู่:ศัลยกรรมเฉพาะทาง
นักบุญจอร์จ

**นักบุญจอร์จ** () เกิดเมื่อประมาณปี ค.ศ. 275-281 และเสียชืวิตเมื่อวันที่  23 เมษายน ค.ศ. 303 ตามวรรณกรรมนักบุญนักบุญจอร์จเป็นทหารของจักรวรรดิโรมันจากบริเวณที่ใช้ภาษากรีกในแคว้นอานาโตเลีย ปัจจุบันอยู่ในประเทศตุรกีและเป็นมรณสักขีในศาสนาคริสต์

นักบุญจอร์จเป็นเซนต์ที่นับถือกันมากในนิกายอีสเทิร์นออร์ทอดอกซ์และออเรียนทัลออร์ทอดอกซ์ และเป็นที่รู้จักกันจากตำนานการต่อสู้กับมังกร นักบุญจอร์จเป็นหนึ่งในนักบุญผู้ช่วยศักดิ์สิทธิ์สิบสี่องค์

## ประวัติ

ประวัติของนักบุญจอร์จค่อนข้างจะคลุมเครือในเรื่องของหลักฐานที่แน่นอน เนื่องจากเอกสารต่าง ๆ เกี่ยวกับชีวิตของท่านส่วนใหญ่ถูกกล่าวหาว่าไม่มีหลักแหล่งน่าเชื่อถือ  อย่างไรก็ดี อาศัยการค้นคว้านักวิชาการส่วนใหญ่เชื่อว่านักบุญจอร์จมีตัวตนอยู่จริง ตำนานของนักบุญจอร์จมาจากผู้เขียนประวัตินักบุญรุ่นหลัง หลักฐานที่สำคัญมาจากตำนานทองซึ่งเป็นที่รู้จักกันจากฉบับแปลของวิลเลียม แค็กซ์ตัน (William Caxton) เมื่อปี ค.ศ. 1483

นักบุญจอร์จเกิดในครอบครัวคริสต์ศาสนิกชนในคริสต์ศตวรรษที่ 3 บิดาของจอร์จเป็นนายทหารโรมันจากแคปพาโดเชีย (Cappadocia) ในประเทศตุรกี มารดามาจากลิดดาในประเทศอิสราเอลปัจจุบัน เมื่อบิดาเสียชีวิต แม่ก็นำนักบุญจอร์จกลับไปลิดดา ซึ่งเป็นที่ที่นักบุญจอร์จได้รับการศึกษา เมื่อโตขึ้นก็เป็นทหารตามบิดาและเป็นทหารที่ดีจนในที่สุดก็ได้รับตำแหน่งสูงทางทหาร พออายุเกือบสามสิบก็ได้รับแต่งตั้งเป็น “Tribune” และ “Comes” หรือ เคานต์ และไปประจำการที่นิโคมีเดียเป็นทหารรักษาพระองค์ของจักรพรรดิไดโอคลีเชียน

เมื่อปี ค.ศ. 303 จักรพรรดิไดโอคลีเชียนออกพระราชกฤษฎีกาประกาศให้กำจัดคริสต์ศาสนิกชนทั่วจักรวรรดิโรมัน กล่าวกันว่าซีซาร์กาเลริอุส (Caesar Galerius) เป็นผู้รับผิดชอบในการลงโทษคริสต์ศาสนิกชนและกระทำต่อมาในสมัยของตนเองระหว่างปี ค.ศ. 305 ถึงปี ค.ศ. 311 นักบุญจอร์จถูกสั่งให้มีส่วนร่วมในการกำจัดคริสต์ศาสนิกชนแต่แทนที่จะทำ กลับสารภาพว่าเป็นคริสตชนเสียเองและประณามกฤษฎีกา ซึ่งทำให้จักรพรรดิไดโอคลีเชียนพิโรธและสั่งให้จับนักบุญจอร์จไปทรมาน และสังหาร

บางตำนานกล่าวกันว่านักบุญจอร์จถูกทรมานจนตายถึง 3 ครั้ง และก็ถูกปลุกให้คืนชีพโดยพระเยซูทั้ง 3 ครั้ง จนกระทั่งถูกฆ่าจนเสียชีวิตในครั้งสุดท้าย แต่หลักฐานในเรื่องนี้ไม่เป็นที่ยอมรับนัก หลักฐานที่เป็นไปได้และมีความน่าเชื่อถือมากกว่าคือว่า นักบุญจอร์จหลังจากทรมานด้วยวิธีต่าง ๆ รวมทั้งมัดกับล้อที่มีดาบปัก เฆี่ยนอย่างทารุณ ถูกเล็บเหล็กครูดเนื้อ นำไปต้มในน้ำเดือด นักบุญจอร์จก็ถูกสังหารโดยถูกลากไปรอบเมืองและถูกตัดศีรษะหน้ากำแพงเมืองนิโคมีเดียเมื่อวันที่ 23 เมษายน ค.ศ. 303 ผู้ที่เป็นพยานในความทรมานของนักบุญจอร์จแล้วหันมานับถือศาสนาคริสต์คือ จักรพรรดินีอเล็กซานดราและอาทานาซีอุส ปุโรหิตนอกศาสนาคริสต์ ผู้ซึ่งถูกฆ่าตามนักบุญจอร์จ ร่างของนักบุญจอร์จถูกนำกลับไปลิดดา หลังจากนั้นก็มีผู้ศรัทธามาสักการะในฐานะที่เป็นมรณสักขี การอัศจรรย์ต่าง ๆ เกิดขึ้นอย่างมากมายกับผู้ที่เข้ามาแสวงบุญสักการะ ณ หลุมศพของท่าน

## ข้อมูลเพิ่มเติม
* เซนต์ 
* นักบุญผู้ช่วยศักดิ์สิทธิ์สิบสี่องค์


หมวดหมู่:นักบุญจากแผ่นดินศักดิ์สิทธิ์
หมวดหมู่:นักบุญผู้ช่วยศักดิ์สิทธิ์สิบสิ่องค์
หมวดหมู่:นักบุญในคริสต์ศตวรรษที่ 3
หมวดหมู่:มรณสักขีในศาสนาคริสต์
หมวดหมู่:วันนักบุญจอร์จ
เค็งโงะ นางาชิมะ

**เค็งโงะ นางาชิมะ** () นักมวยสากลชาวญี่ปุ่น เกิดเมื่อ 27 กันยายน พ.ศ. 2518 ที่จังหวัดอิบารากิ ประเทศญี่ปุ่น สถิติการชก 37 ครั้ง ชนะ 32 (น็อค 15) เสมอ 2 แพ้ 3

## เกียรติประวัติ

* แชมป์ OPBF รุ่นซูเปอร์เฟเธอร์เวท
** ชิง 8 มิถุนายน 2541 ชนะคะแนน ยามาโตะ มิตานิ ที่ โตเกียว
** ป้องกันแชมป์ครั้งที่ 1, 3 ตุลาคม 2541 ชนะคะแนน โนบูโตชิ ฮิรานากะ ที่ โตเกียว
** ป้องกันแชมป์ครั้งที่ 2, 6 กุมภาพันธ์ 2542 ชนะน็อค ยูจิ วาตานาเบะ ยก 10 ที่ โตเกียว
** ป้องกันแชมป์ครั้งที่ 3, 5 มิถุนายน 2542 ชนะคะแนน ลี ดู-ยุล ที่ โตเกียว
** สละแชมป์
* แชมป์ญี่ปุ่นรุ่นซูเปอร์เฟเธอร์เวท (2545)
* แชมป์ญี่ปุ่นรุ่นไลท์เวท (2549 - )
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBC รุ่นซูเปอร์เฟเธอร์เวท (ที่ว่าง) เมื่อ 24 สิงหาคม 2545 แพ้ทีเคโอ ศิริมงคล สิงห์มนัสศักดิ์ ยก 2 ที่ โตเกียว

## อ้างอิง

* สถิติการชก boxrec.com 

หมวดหมู่:นักมวยสากลชาวญี่ปุ่น
หมวดหมู่:แชมป์ OPBF
หมวดหมู่:บุคคลจากจังหวัดอิบารากิ
ขุนพลน้อย เกียรติสุริยา

**ขุนพลน้อย เกียรติสุริยา**หรือ **ธวัชชัย ประสาทศิลป์** เป็นอดีตนักมวยไทยอาชีพชาวไทย เขาเป็นอดีตแชมป์รุ่นซูเปอร์เฟเธอร์เวทของสนามมวยเวทีลุมพินีที่ครองแชมป์ในช่วงทศวรรษที่ 1970

## ประวัติ
ขุนพลน้อยเริ่มฝึกซ้อมมวยไทยตั้งแต่อายุ 12 ปีกับถนอมชัย สิงห์บัณฑิตน้าชาย โดยชกที่ปัตตานีและจังหวัดใกล้เคียง เมื่ออายุ 14 ปี เขาติดตามนพเดช เกียรติสุริยา ลูกพี่ลูกน้องของเขามาอยู่ที่ค่ายเกียรติสุริยาในกรุงเทพฯ

ขุนพลน้อยได้ขึ้นสู่สถานะนักชกระดับแนวหน้าภายในเวลาเพียง 3 ปีหลังจากย้ายมาอยู่ที่กรุงเทพฯ โดยได้ประกบคู่เจอกับคู่ต่อสู้ระดับชั้นนำในปี พ.ศ. 2517 เขาชนะคะแนนผุดผาดน้อย วรวุฒิ คว้าแชมป์รุ่น 130 ปอนด์ของสนามมวยเวทีลุมพินี เมื่อวันที่ 26 กรกฎาคม พ.ศ. 2517 แต่สามเดือนต่อมาเขาเสียเข็มขัดให้กับวิชิต ลูกบางปลาสร้อย เมื่อเลิกชกในปี พ.ศ. 2523 เขาได้รับค่าตัวสูงถึง 100,000 บาท และเอาชนะแชมป์ชื่อดังหลายคนในยุคนั้นได้ เช่น จ๊อกกี้ ศิษย์กันภัย, บรรดิษฐ์ สิงห์ปราการ, ณรงค์น้อย เกียรติบัณฑิต หรือแสงศักดา กิตติเกษม ระหว่างปี พ.ศ. 2522 ถึง พ.ศ. 2524 เขารับราชการในกองทัพบก

## อ้างอิง
* ขุนพลน้อย เกียรติสุริยา อดีตแชมป์จูเนียร์ไลท์เวทราชดำเนิน. หนังสือพิมพ์สยามกีฬา. ปีที่ 23 ฉบับที่ 8347 วันที่ 10 มกราคม พ.ศ. 2551. หน้า 27

หมวดหมู่:นักมวยไทยชายชาวไทย
หมวดหมู่:นักกีฬาจากจังหวัดปัตตานี
อัลฟอนโซ ซาโมรา

**อัลฟองโซ ซาโมรา** (Alfonso Zamora) นักมวยสากลชาวเม็กซิโก เกิดเมื่อ 9 กุมภาพันธ์ พ.ศ. 2497 ที่เมืองเม็กซิโก ซิตี้ ประเทศเม็กซิโก สถิติการชก 38 ครั้ง ชนะ 33 (น็อค 32) แพ้ 5 

## ประวัติ

ซาโมราเริ่มต้นจากการชกมวยสากลสมครเล่นได้เหรียญเงินโอลิมปิกในรุ่นแบนตัมเวทเมื่อ พ.ศ. 2515 เริ่มชกมวยสากลอาชีพเมื่อ พ.ศ. 2516 จนได้ครองแชมป์โลกรุ่นแบนตัมเวท WBA ด้วยการชนะน็อค ซู ฮวานฮอง ยก 4 และป้องกันตำแหน่งไว้ได้ 5 ครั้ง รวมทั้งชนะน็อค ถนอมจิต สุโขทัยด้วย
ซาโมราเสียแชมป์โลกเมื่อ พ.ศ. 2520 โดยแพ้น็อค ยอร์ต ลูยัน (ปานามา) ยก 10 หลังจากเสียแชมป์ ซาโมรายังขึ้นชกต่อมาอีกหลายครั้งแต่ไม่มีโอกาสได้ชิงแชมป์โลก จน พ.ศ. 2523 จึงตัดสินใจแขวนนวมหลังจากชกแพ้น็อค กีกลิโอ เอสตราดา ยก 3

## เกียรติประวัติ

* แชมป์โลกรุ่นแบนตัมเวท WBA
** ชิง 14 มีนาคม 2518 ชนะน็อค ซู ฮวานฮอง ยก 4 ที่ สหรัฐ
** ป้องกันแชมป์ครั้งที่ 1, 30 สิงหาคม 2518 ชนะน็อค ถนอมจิต สุโขทัย ยก 4 ที่ สหรัฐ
** ป้องกันแชมป์ครั้งที่ 2, 6 ธันวาคม 2518 ชนะน็อค โซคราเตส บาโตโต ยก 2 ที่ เม็กซิโก
** ป้องกันแชมป์ครั้งที่ 3, 3 เมษายน 2519 ชนะน็อค ยูเซบิโอ เปโดรซา ยก 2 ที่ เม็กซิโก
** ป้องกันแชมป์ครั้งที่ 4, 10 กรกฎาคม 2519 ชนะน็อค กิลเบอร์โต อิลลูเอซา ยก 3 ที่ เม็กซิโก
** ป้องกันแชมป์ครั้งที่ 5, 16 ตุลาคม 2519 ชนะน็อค ซู ฮวานฮอง ยก 12 ที่ เกาหลีใต้
** เสียแชมป์ 19 พฤศจิกายน 2520 แพ้น็อค ยอร์ต ลูยัน ยก 10 ที่ สหรัฐ

## อ้างอิง

* สถิติการชก boxrec.com  
* คนเหล็ก. ย้อนอดีตมวยดัง: อัลฟองโซ ซาโมร่า ราชาน็อคเอาต์ชาวจังโก้. นิตยสารมวยโลก. ฉบับที่ 1123 มีนาคม 2549 หน้า 44 - 45

หมวดหมู่:นักมวยสากลชาวเม็กซิโก
หมวดหมู่:แชมป์โลก WBA
หมวดหมู่:บุคคลจากเม็กซิโกซิตี
แสงศักดา กิตติเกษม

**แสงศักดา กิตติเกษม** เป็นอดีตนักมวยไทยอาชีพชาวไทย เขาเป็นอดีตแชมป์รุ่นซูเปอร์แบนตัมเวทของสนามมวยเวทีลุมพินี

## ประวัติ
แสงศักดาเริ่มฝึกซ้อมตั้งแต่อายุ 14 ปี ที่ค่ายสิงห์สมัย จังหวัดปัตตานี ภายใต้การดูแลของเฮง สิงห์สมัย เขาขึ้นชกมากกว่า 50 ครั้งในหลายจังหวัดภายใต้ชื่อ โจหลุยส์ สิงห์สมัย ก่อนที่จะเข้ามาร่วมค่ายกิตติเกษมเพื่อเริ่มต้นอาชีพนักมวยในกรุงเทพฯ ภายใต้การดูแลของกิตติ อัครเศรณี เขาเปลี่ยนจากมวยเข่ามาเป็นมวยหมัดแทน

แสงศักดาขึ้นชกที่เวทีราชดำเนินได้ชกกับนักมวยชื่อดังหลายคน เช่น ขุนพลน้อย เกียรติสุริยา ชาญศักดิ์ พรทวี จนกระทั่งถูกไล่ลงในการชกกับสายลม ควีนชุมแพ  ผู้จัดการของแสงศักดาไม่พอใจเพราะแสงศักดาไม่ได้ล้มมวย จึงเกิดเรื่องกับเจ้าหน้าที่ ผลสุดท้าย แสงศักดาและผู้จัดการถูกสั่งห้ามเข้าเวทีราชดำเนิน จึงย้ายไปชกที่เวทีลุมพินีแทน

แสงศักดาได้ชกกับนักมวยชื่อดังอีกหลายคนเช่นชนะบ้านดอน ศิษย์บางพระจันทร์ ชกกับสำราญศักดิ์ เมืองสุรินทร์ 3 ครั้ง ชนะ 1 แพ้ 2 จน พ.ศ. 2529 ชกแพ้มากกว่าชนะจึงตัดสินใจแขวนนวม หันมาเป็นคู่ซ้อมให้กับเมืองชัย กิตติเกษม

## อ้างอิง
* อามิงหมัดเมา แสงศักดา กิตติเกษม. หนังสือพิมพ์สยามกีฬา. ปีที่ 23 ฉบับที่ 8345. วันที่ 8 มกราคม พ.ศ. 2551. หน้า 27

หมวดหมู่:นักมวยไทยชายชาวไทย
หมวดหมู่:นักกีฬาจากจังหวัดปัตตานี
บิรูเต กาลดิกัส

thumb|บิรูเต กาลดิกัส
thumb|ปกหนังสือ Reflections of Eden, My Years with the Orangutans of Borneo
**บิรูเต กาลดิกัส** (Biruté Marija Filomena Galdikas; เกิดวันที่ 10 พฤษภาคม พ.ศ. 2489) นักวานรวิทยา นักอนุรักษ์ นักศึกษาพฤติกรรมสัตว์ มีชื่อเสียงจากผลงานวิจัยพฤติกรรมของอุรังอุตังในป่าทึบของบอร์เนียว

กาลดิกัสเกิดที่เยอรมนีในครอบครัวชาวลิทัวเนีย และเติบโตที่แคนาดา จบการศึกษาด้านชีววิทยาและสัตววิทยาจากมหาวิทยาลัยบริทิชโคลัมเบียใน พ.ศ. 2503 และศึกษาต่อด้านมานุษยวิทยาจากมหาวิทยาลัยแคลิฟอร์เนีย ลอสแอนเจลิส ใน พ.ศ. 2512 และได้พบกับ ดร.หลุยส์ ลีกคี นักบรรพชีวินวิทยาชื่อดังชาวเคนยา ซึ่งแนะนำให้เธอทำวิจัยเรื่องอุรังอุตัง

ใน พ.ศ. 2514 กาลดิกัสเดินทางไปที่อุทยานแห่งชาติตันจุงปูติง จังหวัดกาลีมันตันตะวันออก อินโดนีเซีย พร้อมกับช่างภาพ คือ Rod Brindamour และเริ่มโครงการศึกษาพฤติกรรมของอุรังอุตังในป่าลึก โดยได้ความสนับสนุนจากสมาคมเนชั่นแนล จีโอกราฟิก

กาลดิกัสเป็นที่รู้จักว่าเป็นหนึ่งในสาม "นางฟ้าของลีกคี" (Leaky's Angels) เป็นฉายาที่ตั้งเลียนแบบรายการโทรทัศน์ *นางฟ้าชาร์ลี* (*Charlie's Angels*) ที่โด่งดังช่วง พ.ศ. 2519–2524 ร่วมกับเจน กูดดอลล์ ซึ่งศึกษาเรื่องชิมแปนซี และไดแอน ฟอสซีย์ ซึ่งศึกษาเรื่องกอริลลา

## อ้างอิง

* 

## แหล่งข้อมูลอื่น
* ประวัติจาก orangutan.org 

หมวดหมู่:ชาวลิทัวเนีย
หมวดหมู่:ชาวแคนาดา
หมวดหมู่:สัตววิทยา
หมวดหมู่:นักวานรวิทยาหญิง
หมวดหมู่:นักมานุษยวิทยา
หมวดหมู่:บุคคลจากวีสบาเดิน
รายชื่อธงในประเทศโอมาน

**ภาพธงในหน้านี้ เป็น[[ธงชาติ|ธง]]ต่าง ๆ ที่ใช้ในประเทศ[[โอมาน]]**

## ธงชาติ

## ธงพระอิสริยยศ

## ธงประจำตำแหน่งทางศาสนา

## ธงทหาร

### ธงหมายยศทหาร

## ดูเพิ่ม
* ตราแผ่นดินของโอมาน
* นาชีด อัสซาลาม อัสซุลตานี

## แหล่งข้อมูลอื่น
* 

อโมาน
หมวดหมู่:สัญลักษณ์ของประเทศโอมาน
ทาเกฟูมิ ซากาตะ

**ทาเกฟูมิ ซากาตะ** () นักมวยสากลชาวญี่ปุ่น เกิดเมื่อ 29 มกราคม พ.ศ. 2523 ที่ฮิโรชิมะ ประเทศญี่ปุ่น สถิติการชก 44 ครั้ง ชนะ 36 (น็อก 17) เสมอ 2 แพ้ 6

## เกียรติประวัติ

* แชมป์ญี่ปุ่นรุ่นฟลายเวท (2544 – 2545, 2546)
* แชมป์โลก WBA รุ่นฟลายเวท
** ชิง 19 มีนาคม 2550 ชนะ​ทีเคโอ​ โลเรนโซ ปาร์รา ยก 3 ที่ ญี่ปุ่น
** ป้องกันแชมป์ครั้งที่ 1, 1 กรกฎาคม 2550 ชนะคะแนน โรเบร์โต บัสเกซ ที่ ญี่ปุ่น
** ป้องกันแชมป์ครั้งที่ 2, 4 พฤศจิกายน 2550 เสมอกับ เด่นเก้าแสน เก้าวิชิต ที่ ญี่ปุ่น
** ป้องกันแชมป์ครั้งที่ 3, 29 มีนาคม 2551 ชนะคะแนน ชิงโงะ ยามางูจิ ที่ ญี่ปุ่น
** ป้องกันแชมป์ครั้งที่ 4, 30 กรกฎาคม 2551 ชนะคะแนน ฮิโรยูกิ คูดากะ ที่ ญี่ปุ่น
** ป้องกันแชมป์ครั้งที่ 5, 31 ธันวาคม 2551 แพ้ทีเคโอ เด่นเก้าแสน เก้าวิชิต ยก 2 ที่ ญี่ปุ่น
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นฟลายเวท, 4 มิถุนายน 2547 แพ้คะแนน โลเรนโซ ปาร์รา ที่ โตเกียว 
** ชิงแชมป์โลกรุ่นฟลายเวท WBA, 19 กันยายน 2548 แพ้คะแนน โลเรนโซ ปาร์รา ที่ โตเกียว 
** ชิงแชมป์เฉพาะกาล WBA รุ่นฟลายเวท, 2 ธันวาคม 2549 แพ้คะแนน โรเบร์โต บัสเกซ ที่ ฝรั่งเศส

## อ้างอิง

* สถิติการชก boxrec.com 

หมวดหมู่:นักมวยสากลชาวญี่ปุ่น
หมวดหมู่:แชมป์โลก WBA
หมวดหมู่:บุคคลจากฮิโรชิมะ
หลุยส์ ลีกคี

**หลุยส์ ซีมอร์ บาเซตต์ ลีกคี** (Louis Seymour Bazett Leakey; 7 สิงหาคม ค.ศ. 1903 - 1 ตุลาคม ค.ศ. 1972) นักบรรพชีวินวิทยาและธรรมชาติวิทยาชาวเคนยา ผู้มีส่วนสำคัญในการศึกษาวิวัฒนาการของมนุษย์จากการเฝ้าสังเกตพฤติกรรมของเอป เป็นกำลังสำคัญในการก่อตั้งองค์กรเพื่อวิจัย และพิทักษ์สัตว์ป่าในแอฟริกา

หลุยส์ ลีกคี เกิดในครอบครัวมิชชันนารีชาวอังกฤษที่อาศัยอยู่ในกรุงไนโรบี ประเทศเคนยา จบการศึกษาจากมหาวิทยาลัยเคมบริดจ์ แล้วเริ่มงานเป็นหมอสอนศาสนา ก่อนจะหันมาศึกษางานด้านโบราณคดี มานุษยวิทยา และบรรพชีวินวิทยา

## แหล่งข้อมูลอื่น
* เว็บไซต์ของ สถาบันลีกคี
* ประวัติของ หลุยส์ ลีกคี  
* Louis Seymour Bazett Leakey (1903-1972) 

หมวดหมู่:บุคคลจากไนโรบี
หมวดหมู่:นักวิทยาศาสตร์ชาวอังกฤษ
หมวดหมู่:นักมานุษยวิทยา
หมวดหมู่:นักโบราณคดี
สถานีสะพานควาย

thumb|ชานชาลาของสถานีสะพานควาย

**สถานีสะพานควาย** (; รหัส: N7) เป็นสถานีรถไฟฟ้าในเส้นทางรถไฟฟ้าบีทีเอสสายสุขุมวิท ยกระดับเหนือถนนพหลโยธินบริเวณหน้าที่ทำการไปรษณีย์สามเสนใน ในพื้นที่เขตพญาไท กรุงเทพมหานคร

## ที่ตั้ง
ถนนพหลโยธิน ห่างจากทางแยกสะพานควาย (จุดบรรจบกับถนนประดิพัทธ์และถนนสาลีรัฐวิภาค) ไปทางทิศเหนือ 400 เมตร ในพื้นที่แขวงพญาไทและแขวงสามเสนใน เขตพญาไท กรุงเทพมหานคร

## แผนผังสถานี

## รูปแบบของสถานี
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา
;สัญลักษณ์ของสถานี
ใช้สีส้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินใต้

## ทางเข้า-ออก
* **1** ตลาดสะพานควาย, ถนนประดิพัทธ์, ที่ทำการไปรษณีย์สามเสนใน, ป้ายรถประจำทางสะพานควายไปหมอชิต (บันไดเลื่อน,ลิฟต์)
* **2** บิ๊กซี สะพานควาย, โรงพยาบาลพญาไท พหลโยธิน, ถนนสุทธิสารวินิจฉัย, โรงพยาบาลวิมุต, ธนาคารออมสิน สำนักงานใหญ่, ป้ายรถประจำทางสะพานควายไปอารีย์
* ***3*** วัดไผ่ตัน, ป้ายรถประจำทางวัดไผ่ตันไปหมอชิต, ที่ทำการไปรษณีย์สามเสนใน, พิพิธภัณฑ์ไปรษณีย์สามเสนใน
* **4** ป้ายรถประจำทางวัดไผ่ตันไปอารีย์, บริษัท แสงชัยมิเตอร์ จำกัด, ไอดีโอมิกซ์ พหลโยธิน คอนโดมิเนียม

จุดรวมพลอยู่ที่ทางออก 3 หน้าเซเว่นอีเลฟเว่น

## เวลาให้บริการ

## รถโดยสารประจำทาง
ถนนพหลโยธิน รถขสมก. สาย 3 26 34 39 59 63 77 502 503 509 510 A2  รถเอกชน สาย 8 28 34 39 44 77 90 524 

*  เส้นทางที่มีรถรองรับวีลแชร์
#### องค์การขนส่งมวลชนกรุงเทพ

#### รถเอกชน

## สถานที่สำคัญใกล้เคียง
thumb|right|150px|พิพิธภัณฑ์ตราไปรษณียากรสามเสนใน
* ที่ทำการไปรษณีย์สามเสนใน 
** พิพิธภัณฑ์ตราไปรษณียากรสามเสนใน
* อาคารเดอะไรซ์
* โรงพยาบาลพญาไท พหลโยธิน
* วัดไผ่ตัน 
* โรงเรียนวัดไผ่ตัน
* ศูนย์บริการสาธารณสุข 11 ประดิพัทธ์
* ธนาคารออมสิน สำนักงานใหญ่
* โรงพยาบาลวิมุต 
* บิ๊กซี สาขา สะพานควาย 
* สถานีตำรวจนครบาลบางซื่อ
* ตลาด อ.ต.ก.
* มูลนิธิเพื่อสันติภาพเขียว
* โครงการอควา

## อ้างอิง

หมวดหมู่:สถานีรถไฟฟ้าบีทีเอส สายสุขุมวิท
หมวดหมู่:สถานีรถไฟในประเทศไทยที่เปิดทำการในปี พ.ศ. 2542
สถานี
สะพานควาย
ริดลีย์ สกอต

**เซอร์ริดลีย์ สกอต** () เกิดเมื่อวันที่ 30 พฤศจิกายน พ.ศ. 2480 ในประเทศอังกฤษ เป็นผู้กำกับภาพยนตร์

สกอตเรียนจบด้านออกแบบกราฟิก เริ่มต้นด้วยการเป็นฝ่ายออกแบบฉากที่บีบีซี และมาทำละครซีรีส์ หลังจากนั้นลาออกมากำกับโฆษณาและข้ามมาอเมริกา โดยกำกับภาพยนตร์เรื่องแรกคือเรื่อง *The Duellists* หลังจากนั้นก็มีผลงานอยาง *Alien, Blade Runner, Legend, Black Rain, Thelma & Louise, Gladiator, Black Hawk Down, Matchstick Men, Kingdom of Heaven* และ *American Gangster*

สกอตเป็นพี่ชายของโทนี่ สกอต ผู้กำกับภาพยนตร์ และในปี พ.ศ. 2538 ได้ร่วมกันก่อตั้งบริษัท Scott Free Productions  ซึ่งอำนวยการสร้างภาพยนตร์และละครชุดทางโทรทัศน์

สกอตได้รับพระราชทานบรรดาศักดิ์อัศวิน (Knighthood) จากสมเด็จพระราชินีนาถ ณ พระราชวังบักกิงแฮม เมื่อวันที่ 8 กรกฎาคม พ.ศ. 2546 โดยเปลี่ยนคำนำหน้าชื่อเป็น เซอร์ (Sir) จากคุณูปการที่มีแก่อุตสาหกรรมภาพยนตร์ของอังกฤษ ขณะมีอายุ 65 ปี

ในฐานะผู้กำกับภาพยนตร์ สกอตเคยเข้าชิงรางวัลออสการ์ 3 ครั้งในสาขาผู้กำกับภาพยนตร์ยอดเยี่ยม จากภาพยนตร์เรื่อง Thelma & Louise ในปี พ.ศ. 2535 เรื่อง Gladiator ในปี พ.ศ. 2543 และเรื่อง Black Hawk Down ในปี พ.ศ. 2544 และเข้าชิงรางวัลลูกโลกทองคำ 2 ครั้งในสาขาผู้กำกับภาพยนตร์ยอดเยี่ยม จากภาพยนตร์เรื่อง Gladiator ในปี พ.ศ. 2543 และเรื่อง American Gangster ในปี พ.ศ. 2551 

## ผลงานภาพยนตร์

## ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 28 เรื่องของ ริดลีย์ สกอต

16px  

สีแดง  สีส้ม  สีเขียว  

N/A  

$ 

## รางวัล
จำนวนรางวัลที่เข้าชิงและได้รับจากภาพยนตร์ของ ริดลีย์ สกอต

## อ้างอิง

## แหล่งข้อมูลอื่น
* 
* 
* Ridley Scott Associates (RSA)
* They Shoot Pictures, Don't They?
*  
* 
* 

หมวดหมู่:ผู้กำกับภาพยนตร์ชาวอังกฤษ
หมวดหมู่:ผู้อำนวยการสร้างภาพยนตร์ชาวอังกฤษ
หมวดหมู่:บุคคลจากเซาท์ชีลส์
หมวดหมู่:เซอร์
ริง

**ริง** อาจหมายถึง
* ริง (ring) ในทางคณิตศาสตร์
* โทเคนริง (token ring) เทคโนโลยีหนึ่งของข่ายงานบริเวณเฉพาะที่
* เสียงเรียกเข้า (ringtone) ในโทรศัพท์มือถือ
* ภาพยนตร์
** *[[ริง (ภาพยนตร์)|ริง]]* (リング) ภาพยนตร์สยองขวัญของญี่ปุ่น สร้างเมื่อ ค.ศ. 1998
*** *[[เดอะริง คำสาปมรณะ]]* (The Ring) ภาพยนตร์ *ริง* ที่นำกลับมาสร้างใหม่ของอเมริกา สร้างเมื่อ ค.ศ. 2002
** *[[ริง 2]]* (リング2) ภาพยนตร์สยองขวัญของญี่ปุ่น สร้างเมื่อ ค.ศ. 1999
*** *[[เดอะริง คำสาปมรณะ 2]]* (The Ring Two) ภาพยนตร์ *ริง 2* ที่นำกลับมาสร้างใหม่ของอเมริกา สร้างเมื่อ ค.ศ. 2005
** *[[เดอะริง (ภาพยนตร์ ค.ศ. 1927)|เดอะริง]]* (The Ring) ภาพยนตร์เงียบของอังกฤษ สร้างเมื่อ ค.ศ. 1927
* *[[ริง (เกมคอมพิวเตอร์)|ริง]]* (Ring) เกมคอมพิวเตอร์แนวผจญภัย
* *[[เดอะริง (แม็กกาซีน)|เดอะริง]]* (The Ring) แม็กกาซีนเกี่ยวกับมวยและมวยปล้ำของอเมริกา
* ความหมายในภาษาอังกฤษ
** แหวน (ring)
** เวทีมวย (boxing ring)
* ริง (เครื่องหมายเสริมสัทอักษร)
ภาพยนตร์ญี่ปุ่น

**ภาพยนตร์ญี่ปุ่น** มีประวัติอันยาวนานมาร่วมร้อยปี โดยภาพยนตร์เงียบเรื่องแรกของญี่ปุ่นคือภาพยนตร์เรื่อง *Bake Jizo* และ *Shinin no sosei* ภาพยนตร์ในปี ค.ศ. 1898 ส่วนหนังเสียงเรื่องแรกคือเรื่อง *The Neighbor's Wife And Mine* (1931) กำกับโดย เฮอิโนสุเกะ โกโซ และมีการเกิดขึ้นของสตูดิโอยักษ์ใหญ่ในวงการช่วงนี้คือ นิกคัตสุ, โชชิกุ และ โตโอ (ตามลำดับ) หนังในยุคทศวรรษที่ 30 ถือเป็นยุคทองของภาพยนตร์ญี่ปุ่นทีเดียว โดยมีความหลายหลาย ตั้งแต่หนังซามูไร หนังเกอิชา หนังรัก หนังตลก จนถึงหนังเพลง ถึงแม้ญี่ปุ่นจะไม่ส่งหนังออกจำหน่ายนอกประเทศเท่าไร แต่ผู้ชมภายในประเทศในช่วงยุคทศวรรษที่ 30 มีการบันทึกว่าคนดูหนังชาวญี่ปุ่นมีจำนวนมากถึง 250 ล้านคนต่อปี

หลังจากนั้นในปี ค.ศ. 1937 ญี่ปุ่นทำสงครามอย่างเป็นทางการกับจีน ทำให้เกิดหนังโฆษณาชวนเชื่อและหนังปลุกใจรักชาติ โดยนักแสดงชื่อ โยชิโกะ ยามางุจิ ถือเป็นสัญลักษณ์ในช่วงนี้ หลังจากนั้นก็เข้าสู่สงครามโลกครั้งที่ 2 สภาพสังคมบีบให้ภาพยนตร์ส่วนใหญ่เน้นโฆษณาชวนเชื่อ ดาราใหญ่ ๆ ก็ต้องไปเล่นหนังเนื้อหาปลุกใจประชาชน นอกจากหนังโฆษณาแล้ว รัฐยังเข้ามาแทรกแซงวงการภาพยนตร์ด้วยการเซ็นเซอร์อีกด้วย

ภาพยนตร์ญี่ปุ่นในยุคทศวรรษที่ 1950 ถือเป็นยุคทองอีกช่วงหนึ่ง ในช่วงที่ญี่ปุ่นสูญเสียจากสงครามโลกครั้งที่ 2 ซึ่งญี่ปุ่นต้องการสร้างชาติกันใหม่อีกครั้ง รวมถึงวงการหนังด้วย ภาพยนตร์ในยุคนี้จะเน้นความเป็นประชาธิปไตย สิทธิเสรีภาพ การปลดแอกสตรีเพศ และการต่อต้านศักดินาและระบอบทหาร เนื้อหาในหนังจะมีตัวละครค้นหาความเป็นมนุษย์ของตนเอง ผู้หญิงถูกสำรวจและชี้ให้เห็นถึงการถูกกดขี่ทางเพศ และทางออกของพวกเธอ นอกจากนี้หนังหลายเรื่องยังพูดถึงพิษภัยจากสงครามที่มีผลกระทบต่อประชาชนตาดำๆ การดิ้นรนต่อสู้กับความยากลำบาก

ในปี ค.ศ. 1951 ภาพยนตร์เรื่อง *[[ราโชมอน (ภาพยนตร์)|Rashomon]]* กำกับโดย อากิระ คุโรซาวะ คว้ารางวัลสิงโตทองคำ ที่เทศกาลภาพยนตร์นานาชาติเวนิซ และรางวัลภาพยนตร์ภาษาต่างประเทศยอดเยี่ยมจากรางวัลออสการ์ ในยุคนี้มีผู้กำกับทั้งเก่าทั้งใหม่ อย่าง ยาสุจิโระ โอสุ, มิกิโอะ นารุเสะ, เคนจิ มิโซงุจิ, อากิระ คุโรซาวิ, คอง อิจิกาวา, มาซิกิ โคบายาชิ และ เคสุเกะ คิโนะชิตะ ทศวรรษหลังปี ค.ศ. 1950 มีผู้เข้าชมภาพยนตร์ญี่ปุ่นประจำปีมากที่สุดถึง 1.1 ล้านล้านคนในปี ค.ศ. 1958

ความนิยมแพร่หลายของโทรทัศน์ในทศวรรษที่ 1960 ทำให้ผู้ชมภาพยนตร์ลดลงและความแพร่หลายของวิดีโอในทศวรรษที่ 1980 โดยจำนวนลดลงไปจนเหลือ 150 ล้าน ยอดการออกฉายในภาพยนตร์ต่างประเทศและภาพยนตร์ญี่ปุ่นในปี ค.ศ. 1987 มีจำนวน 370 เรื่อง โดยจำนวนภาพยนตร์ต่างประเทศมากกว่าภาพยนตร์ญี่ปุ่นมีสัดส่วน 2:1

สำหรับในประเทศไทย ภาพยนตร์ญี่ปุ่นได้เข้ามาเผยแพร่ครั้งแรกเมื่อปี ค.ศ. 1897 เมื่อนักธุรกิจชาวญี่ปุ่นกลุ่มหนึ่งได้นำเข้ามาฉายในประเทศไทย พร้อมกับจัดสร้างโรงภาพยนตร์ขึ้นมา เป็นกระโจมชั่วคราว ต่อได้พัฒนาเป็นโรงถาวรมีหลังคา มีม้านั่งเป็นแถวยาว จึงถูกเรียกขานว่า "โรงภาพยนตร์ญี่ปุ่น" ในย่านนอกกำแพงพระนครฝั่งตะวันออก เนื่องจากเป็นย่านเศรษฐกิจและมีผู้คนพลุกพล่าน รวมถึงยังมีบ่อนการพนันทั้งในย่านสะพานหันและสำเพ็งที่อยู่ใกล้เคียง  ในเวลาต่อมาโรงภาพยนตร์ญี่ปุ่นได้หมดความนิยมลง จึงได้ถูกรื้อและสร้างเป็นอาคารพาณิชย์ ในนาม "เวิ้งนาครเขษม" และได้มีการสร้างโรงภาพยนตร์ขึ้นมาใหม่ในชื่อ โรงภาพยนตร์นาครเขษม นับเป็นโรงภาพยนตร์แห่งแรกในประเทศไทยอีกด้วย 

## อ้างอิง


หมวดหมู่:ประเทศญี่ปุ่น
สถานีเอกมัย

260px|thumbnail|ชานชาลาสถานี

**สถานีเอกมัย** (; รหัส: E7) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนสุขุมวิทบริเวณย่านเอกมัย ในพื้นที่เขตวัฒนาและเขตคลองเตย กรุงเทพมหานคร เป็นจุดเชื่อมต่อการเดินทางกับสถานีขนส่งผู้โดยสารกรุงเทพ (เอกมัย) ไปยังจังหวัดต่าง ๆ ในภาคตะวันออก

## ที่ตั้ง
บริเวณปากซอยสุขุมวิท 42 (กล้วยน้ำไท) ด้านทิศตะวันออกของทางแยกเอกมัยใต้ซึ่งเป็นจุดบรรจบถนนสุขุมวิทและซอยสุขุมวิท 63 (เอกมัย) ในพื้นที่แขวงพระโขนงเหนือ เขตวัฒนา และแขวงพระโขนง เขตคลองเตย กรุงเทพมหานคร

## แผนผังของสถานี

## รูปแบบของสถานี
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา

## สัญลักษณ์ของสถานี
ใช้สีเขียวตกแต่งเสาและรั้วบนชั้นชานชาลา ชั้นจำหน่ายตั๋ว ป้ายทางเข้าและบริเวณทางขึ้นสถานี เพื่อบ่งบอกว่า เป็นสถานีด้านตะวันออก

## ทางเข้า-ออก
* **1** ซอยสุขุมวิท 63 (เอกมัย); เอกมัย คอร์เนอร์ (สะพานเชื่อม)
* **2** ซอยสุขุมวิท 42, อาคารณุศาศิริ และแบงคอค เมดิเพล็กซ์ (สะพานเชื่อมพร้อมบันไดเลื่อน)
* **3** วัดธาตุทอง, โรงเรียนวัดธาตุทอง, โรงพยาบาลสุขุมวิท, ป้ายรถประจำทางไปพระโขนง (บันไดเลื่อน)
* **4** โรงเรียนนานาชาติ เซนต์ แอนดรูวร์ส กรุงเทพฯ, ธนาคารทหารไทยธนชาต สาขาธาตุทอง, เกทเวย์ เอกมัย,  ป้ายรถประจำทางไปทองหล่อ (สะพานเชื่อม,ลิฟต์)
* **5** โรงภาพยนตร์เมเจอร์ซีนีเพล็กซ์ สุขุมวิท, ร้านสหกรณ์กรุงเทพ (สะพานเชื่อม)

จุดรวมพลอยู่ที่ทางออก 1 บริเวณหน้าปากซอยสุขุมวิท 63 (เอกมัย) และทางออก 3 หน้าวัดธาตุทอง

## เวลาให้บริการ

## รถโดยสารประจำทาง
### [[ไฟล์:Seal Bangkok Metropolitan Admin (green).svg|20px]] ถนนสุขุมวิท
*  เส้นทางที่มีรถรองรับวีลแชร์

#### องค์การขนส่งมวลชนกรุงเทพ

#### รถเอกชน

### [[ไฟล์:Seal Bangkok Metropolitan Admin (green).svg|20px]] ถนนสุขุมวิท 63 (เอกมัย)
#### องค์การขนส่งมวลชนกรุงเทพ
*  เส้นทางที่มีรถรองรับวีลแชร์

#### รถเอกชน

* **ถนนสุขุมวิท** รถขสมก. สาย รถขสมก. สาย 2 23 25 71 501 508 511 รถเอกชน สาย 38 40 48 71 98 133 มินิบัส สาย 71 (จอดเฉพาะขาไปอ่อนนุช)
* ถนน เอกมัย รถขสมก. สาย 23 26(เอกมัย) 72

## สถานที่สำคัญใกล้เคียง
* สถานีขนส่งผู้โดยสารกรุงเทพ (เอกมัย)
* ศูนย์วิทยาศาสตร์เพื่อการศึกษา ท้องฟ้าจำลองกรุงเทพ และ พิพิธภัณฑ์วิทยาศาสตร์
** ร้านศึกษาภัณฑ์พาณิชย์ท้องฟ้าจำลอง
* สถาบันส่งเสริมการสอนวิทยาศาสตร์และเทคโนโลยี
* สำนักงานยูเนสโก กรุงเทพฯ
* โรงเรียนปทุมคงคา
* โรงเรียนดาราคาม
* โรงเรียนนานาชาติเอกมัย และ โรงเรียนแอ๊ดเวนตีสเอกมัย
* โรงเรียนศรีวิกรม์ โรงเรียนศรีวิกรม์บริหารธุรกิจ และ โรงเรียนศรีวิกรม์คอมพิวเตอร์และภาษา
* โรงเรียนนานาชาติเซนต์แอนดรูว์ส กรุงเทพ แผนกมัธยมศึกษา
* วัดธาตุทอง และ โรงเรียนมัธยมวัดธาตุทอง
* โรงพยาบาลสุขุมวิท
* อาคารชุมสายชัยพฤกษ์ บมจ.โทรคมนาคมแห่งชาติ
* สถานเอกอัครราชทูตสาธารณรัฐมอลตาประจำประเทศไทย
* มหาวิทยาลัยกรุงเทพ วิทยาเขตกล้วยน้ำไท

#### ศูนย์การค้าและโรงภาพยนตร์
* โรงภาพยนตร์เมเจอร์ซีนีเพล็กซ์ สาขา สุขุมวิท
* ร้านสหกรณ์กรุงเทพ จำกัด
* เกทเวย์ เอกมัย
* บิ๊กซี เอกมัย
* เอิร์ธ เอกมัย
** ท็อปส์ ไฟน์ ฟู้ด เอกมัย
* เอกมัย คอร์เนอร์

#### อาคารสำนักงาน
* อาคารณุศาศิริ
* อาคาร 42 ทาวเวอร์
* อาคารสรชัย
* อาคาร เอส เอส พี ทาวเวอร์ 1
* พาร์ค เลน เอกมัย
* อาคารเอแพค

## อ้างอิง

เอกมัย
หมวดหมู่:สิ่งก่อสร้างตั้งแต่ พ.ศ. 2542
เอกมัย
เอกมัย
เดป้าเปเป้

**เดป้าเปเป้** () เป็นการเล่นคำของชื่อภาษาญี่ปุ่นของสองนักดนตรีกีต้าร์อคูสติก ทาคุยะ มิอุระ (Takuya Miura - 三浦拓也 - みうら たくや) และโยชินาริ โทคุโอกะ (Yoshinari Takuoka - 徳岡慶也 - とくおか よしなり) ถึงแม้ว่าเพลงของพวกเขาจะไม่มีเนื้อเพลง เพลงส่วนใหญ่ของพวกเขาก็จัดอยู่ในประเภท เจ-ป็อป

## ประวัติ
ทาคุยะ มิอุระ (เดปาซัง) และโยชินาริ โทคุโอกะ (เปเป้ซัง) ทั้งคู่มาจากเมืองโกเบ ตั้งวงมาตั้งแต่ปี 2002 และออกแสดงในงานต่างๆ ในโกเบ จนเริ่มมีชื่อเสียงและเริ่มออกแสดงทั่วประเทศ และจากชื่อเล่นของทั้งคู่นั่นเอง จึงเป็นที่มาของชื่อวง Depapepe

อัลบั้มแรก *Let’s Go* ขึ้นถึงอันดับ 7 ใน โอริกอนชาร์ตของประเทศญี่ปุ่น และอัลบั้มที่ 2 *Ciao! Bravo!!* ติดอันดับ Top 10 อีกครั้ง ซึ่งถือเป็นประวัติศาสตร์หน้าใหม่ของ โอริกอนชาร์ต ที่ไม่เคยมีศิลปินเพลงบรรเลงคนใดทำได้มาก่อน ต่อมาในปี 2007 พวกเขาออกมินิอัลบั้ม โดยการนำเพลงคลาสสิกของศิลปินระดับโลกอย่าง Bach, Beethoven และ Satie มาทำใหม่ในสไตล์ที่เป็นตัว และในปี 2008 พวกเขาออกผลงาน *Hop! Skip! Jump!*

## ผลงาน
#### อัลบั้ม
* *Let's Go!!!* (2005)
* *Hi！Mode！！* (2005)
* *Ciao! Bravo!!* (2006)
* *BEGINNING OF THE ROAD ～collection of early songs～* (2007)
* *デパクラ　～DEPAPEPE PLAYS THE CLASSICS～* (2007)
* *Hop! Skip! Jump!* (2008)
* "Do!" (2009)
### ซิงเกิล
* SUMMER PARADE (2005)
* シュプール －WINTER VERSION'05／Swingin' Happy X'mas (2005)
* ラハイナ (2006)
* Night & Day (2006)
* 桜風【初回仕様限定盤】 (2007)
* KATANA (2009)

หมวดหมู่:กลุ่มดนตรีสัญชาติญี่ปุ่น
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
จักรพรรดิดิออเกลติอานุส

**ดิออเกลติอานุส** (Gaius Aurelius Valerius Diocletianus; ภาษาอังกฤษ: Diocletian; ภาษากรีก: Διοκλής) (ราว 22 ธันวาคม ค.ศ. 244 - เสียชีวิต 3 ธันวาคม ค.ศ. 311) เมื่อแรกเกิดชื่อ “ไดโอคลีส” และรู้จักกันว่า “ดิออเกลติอานุส”เป็นจักรพรรดิแห่งจักรวรรดิโรมัน 20 พฤศจิกายน ค.ศ. 284 ถึงวันที่ 1 เมษายน ค.ศ. 286 ด้วยพระองค์เอง และระหว่างวันที่ 1 เมษายน ค.ศ. 286 ถึงวันที่ 1 พฤษภาคม ค.ศ. 305 ในฐานะออกัสตัสแห่งตะวันออก และร่วมกับแม็กซิเมียนในฐานะออกัสตัสแห่งตะวันตก

ดิออเกลติอานุสเป็นจักรพรรดิที่เป็นผู้ยุติเหตุการณ์ที่นักประวัติศาสตร์เรียกว่า วิกฤติการณ์ของคริสต์ศตวรรษที่ 3 ที่เกิดขึ้นระหว่างปี ค.ศ. 235 ถึงปี ค.ศ. 284 และก่อตั้งรัฐบาลแบบเผด็จการ นอกจากนั้นดิออเกลติอานุสยังวางรากฐานของสมัยที่สองของจักรวรรดิโรมันซึ่งเรียกกันว่า “สมัยเรืองอำนาจ” (Dominate) (ซึ่งตรงข้ามกับสมัย “สมัยผู้นำ” (Principate) ก่อตั้งโดย ออกัสตัส ซีซาร์ ), หรือ “จตุรธิปไตย” หรือเรียกง่าย ๆ ว่า “สมัยโรมันหลัง” การปฏิรูปของดิออเกลติอานุสทำให้มีการเปลี่ยนโครงสร้างของรัฐบาลที่ทำให้จักรวรรดิมีความมั่นคงขึ้นทั้งทางเศรษฐกิจและทางทหาร และทำให้จักรวรรดิโรมันอยู่รอดมาโดยไม่มีปัญหาร่วมร้อยปีหลังจากนั้น

ในสมัยดิออเกลติอานุสยังมีการการข่มเหงผู้นับถือคริสต์ศาสนากันอย่างเป็นทางการมาจนถึง ค.ศ. 311 ซึ่งเป็นการทำร้ายผู้นับถือคริสต์ศาสนาอย่างรุนแรงที่สุดนับตั้งแต่สมัยจักรพรรดิแนโร

## อ้างอิง

## ข้อมูลเพิ่มเติม
* จักรวรรดิโรมัน
* วิกฤติการณ์ของคริสต์ศตวรรษที่ 3
* จตุรธิปไตย

ดิออเกลติอานุส
หมวดหมู่:พระมหากษัตริย์ผู้ทรงสละราชสมบัติ
ชมะนันทน์ วรรณวินเวศร์

**ชมะนันทน์ วรรณวินเวศร์** เกิดเมื่อวันที่ 28 กรกฎาคม พ.ศ. 2521 เป็นพิธีกร, ทนายความ, อาจารย์ภาควิชากฎหมายธุรกิจ (Business Law) มหาวิทยาลัยอัสสัมชัญ และมีผลงานการแสดง

## ประวัติ
ชมะนันทน์ เป็นบุตรชายคนเดียวในบ้าน และเกิดจากเทคโนโลยีวิทยาศาสตร์การแพทย์ที่คุณพ่อ (อัศวิน วรรณวินเวศร์) และคุณแม่อยากมีลูกชาย เป็นลูกคนที่ 4 มีพี่สาวฝาแฝด 2 คน (เอ กับ แอน) เข้ามัธยมต้นที่โรงเรียนเตรียมอุดมศึกษาน้อมเกล้า มัธยมปลายศึกษาที่โรงเรียนเตรียมอุดมศึกษาพัฒนาการ หลังจากนั้นสอบได้ทุน AFS ไปอยู่ออสเตรเลีย ช่วงปี 1995-1996 และกลับมาเรียนต่อนิติศาสตรบัณฑิต มหาวิทยาลัยอัสสัมชัญ (เกียรตินิยมอันดับ 2) หลักสูตรเนติบัณฑิตไทย สมัยที่ ๗๒ จากสำนักอบรมศึกษากฎหมายแห่งเนติบัณฑิตยสภา ทำงานเป็นผู้ช่วยทนายความ 1 ปี เพื่อสอบใบอนุญาตว่าความทั่วราชอาณาจักร จากนั้นเรียนต่อเนติบัณฑิตเพื่อจะสามารถสอบเป็นผู้พิพากษา อัยการได้ หลังสอบได้ 1 เทอม เป็นช่วงที่เปิดรับผู้ประกาศข่าวพอดี จึงไปสมัครและสอบได้ จาก 1 ใน 1400 คน หลังจากนั้นก็มีงานไม่ว่าจะเป็นพิธีกร การแสดง ปัจจุบันเป็นผู้ดำเนินรายการโทรทัศน์ 

นอกจากนี้ยังเป็นอาจารย์พิเศษทางด้านกฎหมายและบรรยายให้คณะนิเทศศาสตร์สื่อสารมวลชน เคยเป็นพรีเซนเตอร์โฆษณาแบรนด์ ส่วนทางด้านกีฬานั้นเป็นนักแข่งมอเตอร์ไซค์ Superbike และเป็นนักแสดงมีผลงานภาพยนตร์ไทยเรื่อง บ้านผีสิง และ นางไม้

## ผลงาน
### อดีต
* ผู้ประกาศข่าวรายการ VOICE NEWS ทาง วอยซ์ ทีวี
* ผู้ประกาศข่าว new tv
* **ข่าวเด่น คนดัง ทุกวันพุธ-ศุกร์ 19.30-20.00 น., ข่าวเช้า ทุกวันเสาร์-อาทิตย์ 6.00-7.00 น. และ 9.00-10.00 น. ช่อง TNN24
* **ข่าวเช้า เอ็นบีที** ([[สถานีวิทยุโทรทัศน์แห่งประเทศไทย|สทท.]]) : ทุกวันจันทร์-ศุกร์ เวลา 6.00-8.00 น. ([[1 เมษายน]] [[พ.ศ. 2552]] - [[30 เมษายน]] [[พ.ศ. 2553]]
* **เอ็นบีที ฮอทนิวส์** ([[สถานีวิทยุโทรทัศน์แห่งประเทศไทย|สทท.]]) : 1 เมษายน พ.ศ. 2551 - [[27 กุมภาพันธ์]] [[พ.ศ. 2552]])
* **ข่าวค่ำ สำนักข่าวไทย''' (โมเดิร์นไนน์ ) : 6 พฤศจิกายน พ.ศ. 2545 - 1 มิถุนายน พ.ศ. 2552), 6 สิงหาคม พ.ศ. 2555 - 2556)

### ภาพยนตร์
* ผีสามบาท
* บ้านผีสิง
* นางไม้

### ละคร
* อาตี๋ของผม รับบท ตุลย์ (พ่อของตี๋)

### มิวสิควิดีโอ
* เส้นขนาน ธรรพ์ณธร
* น้ำตา ธรรพ์ณธร โฟร์ท
* 3 คน 2 ทาง ธนพร แวกประยูร
* ตบมือข้างเดียว ธนพร แวกประยูร

## รางวัล
* ผู้ประกาศข่าวชายผู้ใช้ภาษาไทยดีเด่นแห่งปี (วันภาษาไทยแห่งชาติ) ประจำปี 2548
* Male Best Communication ประจำปี 2549 จากเปรียว อวอร์ด นิตยสารเปรียว

## อ้างอิง
* นิตยสารโอเคฉบับที่60 8 กุมภาพันธ์ 2551 หน้า 80-82
* หมวกหลายใบกับมุมมองที่แตกต่างของ ชมะนันทน์ วรรณวินเวศร์  

หมวดหมู่:บุคคลจากโรงเรียนเตรียมอุดมศึกษาน้อมเกล้า
หมวดหมู่:บุคคลจากโรงเรียนเตรียมอุดมศึกษาพัฒนาการ
หมวดหมู่:บุคคลจากคณะนิติศาสตร์ มหาวิทยาลัยอัสสัมชัญ
หมวดหมู่:พิธีกรชาวไทย
หมวดหมู่:นักแสดงชายชาวไทย
หมวดหมู่:ผู้ประกาศข่าวช่อง 9-โมเดิร์นไนน์ทีวี
หมวดหมู่:ผู้ประกาศข่าวช่อง 11-เอ็นบีที-สทท.
หมวดหมู่:ผู้ประกาศข่าวช่อง 18
หมวดหมู่:อาจารย์คณะนิติศาสตร์
พยาบาลเวชศาสตร์ฟื้นฟู

**พยาบาลเวชศาสตร์ฟื้นฟู** () จัดเป็นหนึ่งในทีมงานเวชศาสตร์ฟื้นฟูที่สำคัญ ทำหน้าที่หลักคือการให้การพยาบาล ดูแลผู้ป่วยทางเวชศาสตร์ฟื้นฟูทั้งที่เป็นผู้ป่วยในและผู้ป่วยนอก เป็นผู้ที่ให้ความรู้แก่ผู้ป่วยและญาติ ติดตามผลการรักษาและรายงานให้แพทย์เวชศาสตร์ฟื้นฟูทราบเมื่อผู้ป่วยมีอาการเปลี่ยนแปลง รับคำสั่งการรักษาของแพทย์ และเป็นหนึ่งในแกนหลักในการเยี่ยมบ้านผู้ป่วยและการเข้าถึงผู้ป่วยในชุมชน นอกจากนี้ ยังทำหน้าที่ช่วยเหลือให้ผู้ป่วยได้ออกกำลังหรือปฏิบัติตามการรักษาอีกด้วย และทำหน้าที่อื่นๆที่ได้รับมอบหมาย

## ที่มา
พยาบาลเวชศาสตร์ฟื้นฟูเป็นพยาบาลวิชาชีพที่สำเร็จการศึกษาจากคณะพยาบาลศาสตร์จากสถาบันอุดมศึกษา ได้รับใบประกอบโรคศิลปะสาขาการพยาบาล และเข้ามาทำงานที่หอผู้ป่วยเวชศาสตร์ฟื้นฟู หรือกลุ่มงานเวชกรรมฟื้นฟูของโรงพยาบาลนั้น สำหรับในประเทศไทยในปัจจุบัน ยังไม่มีการเปิดหลักสูตรอบรมพยาบาลเวชศาสตร์ฟื้นฟู แต่คาดว่าในอนาคตอันใกล้จะมีการฝึกอบรมเฉพาะทางอย่างแน่นอน เนื่องจากจะต้องรอบรู้ถึงขั้นตอน วิธีการ และรายละเอียดต่างๆของการฟื้นฟูสมรรถภาพ

ในต่างประเทศบางประเทศ เช่น อเมริกา มีการเปิดหลักสูตรอบรมพยาบาลเฉพาะทางสาขาเวชศาสตร์ฟื้นฟูแล้ว แต่ในหลายๆประเทศก็ยังไม่มีเช่นกัน

## อ้างอิง

* ตำราเวชศาสตร์ฟื้นฟู. นพ.เสก อักษรานุเคราะห์ บรรณาธิการ จัดพิมพ์โดยสมาคมเวชศาสตร์ฟื้นฟูแห่งประเทศไทย

หมวดหมู่:เวชศาสตร์ฟื้นฟู
หมวดหมู่:วิชาชีพทางด้านสาธารณสุข
โชติ คุ้มพันธ์

**โชติ คุ้มพันธ์**  (29 พฤษภาคม พ.ศ. 2442 – 24 พฤษภาคม พ.ศ. 2514) เป็นชาวจังหวัดปทุมธานี  เรียนจบระดับชั้นมัธยมศึกษา เข้าสมัครเป็นเสมียนกรมศุลกากร ต่อมาเมื่อเกิดสงครามโลกครั้งที่ 1 ได้อาสาสมัครเข้าเป็นพลทหาร ตำแหน่งพลขับ เมื่อกลับมาแล้วรับจ้างเป็นกะลาสีในเรือ แล้วจึงไปเรียนต่อที่ประเทศเยอรมนี สถานที่เคยอาสาไปรบ จนกระทั่งเรียนจนได้ปริญญาเอกทางเศรษฐศาสตร์  เมื่อกลับมาแล้วเข้าทำงานธนาคาร โดยเป็นผู้หนึ่งที่ริเริ่มตั้งธนาคารแห่งประเทศไทยขึ้น

ในทางการเมือง ดร.โชติ คุ้มพันธ์ เป็นสมาชิกสภาผู้แทนราษฏรประเภทที่ 1 ตามรัฐธรรมนูญฉบับปี พ.ศ. 2475 อันเป็นรัฐธรรมนูญฉบับถาวรฉบับแรกของไทย และเป็นหัวหน้าพรรคประชาธิปไตย โดยมีสมาชิกคนสำคัญเช่น นายสอ เสถบุตร,  ร้อยโทจงกล ไกรฤกษ์ เป็นต้น เคยถูกจับกุมในข้อหากบฏคิดล้มล้างรัฐบาลในกรณีกบฏพระยาทรงสุรเดช ได้ถูกพิพากษาให้จำคุกตลอดชีวิต หลังจากนั้นไม่กี่ปีก็ถูกเนรเทศไปจำที่ทัณฑนิคมเกาะเต่า สุราษฎร์ธานี พร้อมกับหม่อมราชวงศ์นิมิตรมงคล นวรัตน นักโทษการเมืองคดีเดียวกันอีกคนที่หนึ่งด้วย

เมื่อพ้นโทษออกมา ได้กลับมาสู่เส้นทางทางการเมืองใหม่  ได้รับฉายาว่า "ผู้แทนคนยาก" เนื่องจากเป็นผู้ที่ริเริ่มการหาเสียงด้วยโทรโข่ง ไปพบปะกับชาวบ้านด้วยการเดินหาเสียงตามบ้านเรือน ในการเลือกตั้งเมื่อวันที่ 6 มกราคม พ.ศ. 2489 เนื่องจากไม่มีทุนรอนในการหาเสียง จึงใช้วิธีตะโกนพูดผ่านโทรโข่งบนอานรถสามล้อถีบ พูดท่ามกลางชุมชนตามตลาดบ้าง ตามลานวัดเก่า ๆ บ้าง   มีคนถีบสามล้อเป็นขบวนนำ หยุดพูดที่ไหนก็ให้ ดร.โชติ ยืนสองเท้าเหยียบบนอานรถสองคันตะโกนใส่ลำโพง โดยหาเสียงไปพร้อมกับ นายควง อภัยวงศ์ และ หม่อมราชวงศ์เสนีย์ ปราโมช ซึ่งต่างก็ใช้วิธีด้วยเช่นกัน

ต่อมา เมื่อมีการก่อตั้งพรรคประชาธิปัตย์ขึ้น ดร.โชติ คุ้มพันธ์ ได้เป็นหนึ่งในผู้ร่วมก่อตั้งพรรคด้วย  โดยยุบพรรคประชาธิปไตยของตนเข้าร่วมกับพรรคประชาธิปัตย์

ก่อนจะเกิดเหตุการณ์รัฐประหารเมื่อวันที่ 8 พฤศจิกายน พ.ศ. 2490 พรรคประชาธิปัตย์ ได้จัดให้มีงานการกุศลที่สวนอัมพร ดร.โชติ ได้เป็นผู้ถีบรถสามล้อ โดยมี พลเรือตรี ถวัลย์ ธำรงนาวาสวัสดิ์ นายกรัฐมนตรีเป็นผู้นั่ง เพื่อเก็บเงินเพื่อการกุศลด้วย

หลังการรัฐประหารเมื่อวันที่ 6 เมษายน พ.ศ. 2491 ที่จอมพล ป. พิบูลสงคราม ขึ้นเป็นนายกรัฐมนตรีแทน นายควง อภัยวงศ์  สมาชิกพรรคประชาธิปัตย์หลายคนได้ลาออกจากพรรคไป ดร.โชติ เป็นหนึ่งในสมาชิกพรรคที่ลาออกไปด้วย และถึงแก่กรรมลงอย่างเงียบ ๆ ในวันที่ 24 พฤษภาคม พ.ศ. 2514

## เชิงอรรถ

## อ้างอิง

หมวดหมู่:นักการเมืองไทย
หมวดหมู่:พรรคก้าวหน้า (พ.ศ. 2488)
หมวดหมู่:นักการเมืองพรรคประชาธิปัตย์
หมวดหมู่:สมาชิกสภาผู้แทนราษฎรจังหวัดพระนคร
หมวดหมู่:บุคคลจากจังหวัดปทุมธานี
หมวดหมู่:สมาชิกสภาร่างรัฐธรรมนูญไทย
หมวดหมู่:ทหารอาสาชาวไทยในสงครามโลกครั้งที่หนึ่ง
หมวดหมู่:บุคคลในประวัติศาสตร์ไทย พ.ศ. 2475–2516
สมาชิกเอกลักษณ์

ในทางคณิตศาสตร์ **สมาชิกเอกลักษณ์** () หรือ **สมาชิกกลาง** (neutral element) คือสมาชิกพิเศษของเซตหนึ่ง ๆ ซึ่งเมื่อสมาชิกอื่นกระทำการดำเนินการทวิภาคกับสมาชิกพิเศษนั้นแล้วได้ผลลัพธ์ไม่เปลี่ยนแปลง สมาชิกเอกลักษณ์มีที่ใช้สำหรับเรื่องของกรุปและแนวความคิดที่เกี่ยวข้อง คำว่า *สมาชิกเอกลักษณ์* มักเรียกโดยย่อว่า *เอกลักษณ์*

กำหนดให้กรุป (*S*, *) เป็นเซต *S* ที่มีการดำเนินการทวิภาค * (ซึ่งรู้จักกันในชื่อ แม็กม่า (magma)) สมาชิก *e* ในเซต *S* จะเรียกว่า **เอกลักษณ์ซ้าย** (left identity) ถ้า  สำหรับทุกค่าของ *a* ในเซต *S* และเรียกว่า **เอกลักษณ์ขวา** (right identity) ถ้า  สำหรับทุกค่าของ *a* ในเซต *S* และถ้า *e* เป็นทั้งเอกลักษณ์ซ้ายและเอกลักษณ์ขวา เราจะเรียก *e* ว่าเป็น **เอกลักษณ์สองด้าน** (two-sided identity) หรือเรียกเพียงแค่ *เอกลักษณ์*

เอกลักษณ์ที่อ้างถึงการบวกเรียกว่า *[[เอกลักษณ์การบวก]]* ซึ่งมักใช้สัญลักษณ์ **0** ส่วนเอกลักษณ์ที่อ้างถึงการคูณเรียกว่า *[[เอกลักษณ์การคูณ]]* ซึ่งมักใช้สัญลักษณ์ **1** ความแตกต่างของสองเอกลักษณ์นี้มักถูกใช้บนเซตที่รองรับทั้งการบวกและการคูณ ตัวอย่างเช่น ริง นอกจากนั้นเอกลักษณ์การคูณมักถูกเรียกว่าเป็น *หน่วย* (unit) ในบางบริบท แต่ทั้งนี้ หน่วย อาจหมายถึงสมาชิกตัวหนึ่งที่มีตัวผกผันการคูณในเรื่องของทฤษฎีริง

## ตัวอย่าง

จากตัวอย่างสุดท้ายที่ได้แสดง กรุป (*S*, *) สามารถมีเอกลักษณ์ซ้ายได้หลายตัว ซึ่งความจริงก็คือสมาชิกทุกตัวสามารถเป็นเอกลักษณ์ซ้ายได้ และในทางเดียวกันก็สามารถมีเอกลักษณ์ขวาได้หลายตัวด้วย ถ้าหากกรุปมีทั้งเอกลักษณ์ซ้ายและเอกลักษณ์ขวา และทั้งสองมีค่าเท่ากัน จะเรียกได้ว่าเป็นเอกลักษณ์สองด้านในสมาชิกตัวเดียวกัน ยกตัวอย่าง สมมติให้ *l* เป็นเอกลักษณ์ซ้าย และ *r* เป็นเอกลักษณ์ขวา ทั้ง *l* และ *r* จะเป็นเอกลักษณ์สองด้านก็ต่อเมื่อ  นอกจากนั้นเอกลักษณ์สองด้านก็สามารถมีได้หลายตัวเช่นกัน

ยิ่งไปกว่านั้นก็มีความเป็นไปได้ในทางพีชคณิตที่จะไม่มีสมาชิกเอกลักษณ์อยู่ในกรุปเลย ดังจะเห็นได้จากผลคูณจุดและผลคูณไขว้ของเวกเตอร์ ผลคูณจุดจะให้ผลลัพธ์เป็นสเกลาร์เสมอ ดังนั้นจึงไม่มีเวกเตอร์ใดเป็นสมาชิกเอกลักษณ์ และผลคูณไขว้จะให้ผลลัพธ์เป็นเวกเตอร์ที่อยู่ในทิศทางตั้งฉากกับสองเวกเตอร์ที่เป็นตัวตั้งและไม่เป็นเวกเตอร์ศูนย์ ดังนั้นจึงไม่มีเวกเตอร์ลัพธ์อยู่ในทิศทางเดิมเหมือนตอนเริ่มต้น

## ดูเพิ่ม
* สมาชิกผกผัน
* ตัวผกผันการบวก
* โมนอยด์ (monoid)
* ยูนิทัล (unital)
* กรุปเสมือน (quasigroup)

หมวดหมู่:พีชคณิตนามธรรม
หมวดหมู่:พีชคณิต
หมวดหมู่:การดำเนินการทวิภาค
หมวดหมู่:หนึ่ง
เบลก รอสส์

thumb|เบลก รอสส์ หนึ่งในผู้พัฒนาซอฟต์แวร์ไฟร์ฟอกซ์ ภาพถ่ายที่ลอนดอน

**เบลก อารอน รอสส์** (เกิด 12 มิถุนายน พ.ศ. 2528) นักพัฒนาซอฟต์แวร์ รู้จักในฐานผู้เริ่มพัฒนาเว็บเบราว์เซอร์ไฟร์ฟอกซ์ร่วมกับเดฟ ไฮแอตต์ 

เบลก รอสส์ เกิดที่เมืองไมอามี รัฐฟลอริดา เขาเริ่มหัดเขียนโปรแกรมในช่วงมิดเดิลสคูล โดยได้สร้างเว็บไซต์ส่วนตัวครั้งแรกเมื่ออายุได้ 10 ปี และได้เข้าฝึกงานกับทางเน็ตสเคปในช่วงที่เปิดสำหรับโอเพนซอร์ซ เมื่ออายุ 14 ปี ในขณะที่กำลังศึกษาที่ โรงเรียนกัลลิเวอร์ โดยหลังจบการศึกษาเขาได้ศึกษาต่อที่มหาวิทยาลัยสแตนฟอร์ด โดยปัจจุบันเขาได้พักการเรียนเนื่องจากต้องการทุ่มเทให้กับการทำงาน

ปัจจุบันเขาอาศัยอยู่ที่เมืองเมาน์เทนวิวในรัฐแคลิฟอร์เนีย

## อ้างอิง

## แหล่งข้อมูลอื่น
* เว็บไซต์ส่วนตัว

หมวดหมู่:นักเขียนโปรแกรมชาวอเมริกัน
หมวดหมู่:มอซิลลา
หมวดหมู่:บุคคลจากมหาวิทยาลัยสแตนฟอร์ด
หมวดหมู่:บุคคลจากไมแอมี
หมวดหมู่:บุคคลจากเมาน์เทนวิว
จอห์นนี่ บิงเก้

**จอห์นนี่ บิงเก้** () นักมวยสากลชาวออสเตรเลีย เกิดเมื่อ 26 พฤษภาคม พ.ศ. 2515 สถิติการชก 24 ครั้ง ชนะ 5 (น็อค 2) เสมอ2 แพ้ 17 

## เกียรติประวัติ
* แชมป์ออสเตรเลียรุ่นแบนตัมเวท (2542)
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นฟลายเวทเมื่อ 26 กุมภาพันธ์ 2543 แพ้น็อค เด่นเก้าแสน เก้าวิชิต ยก 3 ที่ สุราษฎร์ธานี

## อ้างอิง

* สถิติการชก boxrec.com  

หมวดหมู่:นักมวยสากลชาวออสเตรเลีย
หมวดหมู่:บุคคลจากรัฐนิวเซาท์เวลส์
เกล็นเดล

**เกล็นเดล** (Glendale) สามารถหมายถึง
* เกล็นเดล (รัฐแคลิฟอร์เนีย) เมืองในรัฐแคลิฟอร์เนีย ประชากรประมาณ 200,000 คน
* เกล็นเดล (รัฐแอริโซนา) เมืองในรัฐแอริโซนา ประชากรประมาณ 240,000 คน
กลุ่มบริษัทรถไฟญี่ปุ่น

250px|thumb|โลโก้ทั่วไปในกลุ่มบริษัทรถไฟญี่ปุ่น

**กลุ่มบริษัทรถไฟญี่ปุ่น** () คือชื่อเรียกกลุ่มบริษัทรถไฟฟ้าญี่ปุ่น 7 บริษัท ที่แปรรูปมาจากการรถไฟญี่ปุ่นเมื่อวันที่ 1 เมษายน พ.ศ. 2530 ปัจจุบันมีเส้นทางรถไฟในประเทศญี่ปุ่นความยาวกว่า 27,182 กิโลเมตร 

## บริษัท

## อ้างอิง

## ข้อมูลเพิ่มเติม

* คู่มือรถไฟฮิซะกีว
* JR's กฎการใช้ตั๋ว JR 

หมวดหมู่:การขนส่งระบบรางในประเทศญี่ปุ่น
หมวดหมู่:กลุ่มบริษัทของญี่ปุ่น
รายชื่อภาพยนตร์ยอดนักสืบจิ๋วโคนัน

**ยอดนักสืบจิ๋วโคนันฉบับภาพยนตร์** หรือ **ยอดนักสืบจิ๋วโคนันเดอะมูฟวี่** เป็นภาพยนตร์ตอนพิเศษของการ์ตูนเรื่องยอดนักสืบจิ๋วโคนัน โดยภาพยนตร์ชุดนี้จะออกฉายในโรงภาพยนตร์ในช่วงโกลเดนวีคในประเทศญี่ปุ่น ปัจจุบันมีทั้งหมด 28 ภาคในประเทศญี่ปุ่น ภาพยนตร์ทุกตอนยกเว้นตอนแรก เป็นหนึ่งในภาพยนตร์ญี่ปุ่นที่ทำเงินได้มากที่สุดในปีที่ภาพยนตร์ตอนนั้น ๆ ออกฉาย สำหรับภาคที่ 28 *ปริศนาภาพติดตามรณะ* ซึ่งเป็นภาคล่าสุด ออกฉายในประเทศญี่ปุ่นในวันที่ 18 เมษายน พ.ศ. 2568 ทำให้ซีรีส์ภาพยนตร์หลักทั้ง 28 เรื่อง มียอดผู้ชมทะลุ 100 ล้านตลอดกาล เป็นอนิเมชั่นที่มียอดผู้ชมสูงสุดอีกเรื่องของญี่ปุ่น

ในปี 2026 จะเป็นการเฉลิมฉลองครบรอบ 30 ปีของแฟรนไชน์ฉบับอนิเมชั่นและภาพยนตร์ โดยจะมีโปรเจกต์พิเศษคือ ภาพยนตร์ภาคที่ 29 *[[ยอดนักสืบจิ๋วโคนัน: ปริศนานางฟ้าตกสวรรค์]]* นำแสดงโดย ฮางิวาระ จิฮายะ

ในปี 2027 อาโอยามะเปิดเผยว่าภาพยนตร์ภาคที่ 30 จะเป็นภาพยนตร์ที่พิเศษกว่าเนื่องจากเป็นการนับเลขครบ 30 ภาค 

## ภาพยนตร์ภาคปกติ

## การทำรายได้

## การเข้าฉายในประเทศไทย

[thumb|การตกแต่งสำหรับภาพยนตร์ภาค ''[ยอดนักสืบจิ๋วโคนัน: ปริศนาภาพติดตามรณะ|ปริศนาภาพติดตามรณะ* ที่[[พารากอนซีนีเพล็กซ์]]เมื่อเดือนเมษายน พ.ศ. 2568]]
[[ทีไอจีเอ|ไทก้า]]เคยเป็นผู้ถือลิขสิทธิ์หลักของภาพยนตร์ภาคที่ 1 ถึง 23 โดยภาพยนตร์ภาคแรกที่ฉายในโรงภาพยนตร์ของไทยคือภาคที่ 8 *มนตราแห่งรัตติกาลสีเงิน* นอกจากนี้ ภาพยนตร์ยังถูกนำไปออกอากาศทาง[[โมเดิร์นไนน์ทีวี]]ในวันหยุดนักขัตฤกษ์ ในช่วงโมเดิร์นไนน์การ์ตูนสเปเชียล, [[ช่อง 7HD]], [[ทรูโฟร์ยู]] และ[[ทรูสปาร์ก|ทรูสปาร์กจัมพ์]]

ภาพยนตร์ลำดับที่ 24 *กระสุนสีเพลิง* เป็นภาคแรกที่ไม่ได้ถูกซื้อลิขสิทธิ์โดยไทก้า แต่ถูกซื้อลิขสิทธิ์โดยเอดีเค อีโมชันส์ แบงค็อก ซึ่งเป็นบริษัทโฆษณายักษ์ใหญ่จากประเทศญี่ปุ่นที่ถือครองและจัดการสื่ออย่างเป็นทางการของโคนัน ภาพยนตร์ภาคนี้จัดจำหน่ายโดยเอ็ม พิคเจอร์ เดิมภาพยนตร์มีกำหนดเข้าฉายในประเทศไทยวันที่ 22 เมษายน พ.ศ. 2564 แต่ก็ได้เลื่อนกำหนดฉายออกไปเป็นวันที่ 9 ธันวาคม พ.ศ. 2564 เนื่องจาก[[การระบาดทั่วของโควิด-19 ในประเทศไทย|การระบาดทั่วของโควิด-19]] 

ภาพยนตร์ลำดับที่ 25 *เจ้าสาวฮาโลวีน'' เดกซ์ (Dex) ได้เข้ามาเป็นผู้ถือถือลิขสิทธิ์รายใหม่ โดยมีเจแปนอนิเมะมูฟวีไทยแลนด์ (Japan Anime Movie Thailand) เป็นผู้สนับสนุนภาพยนตร์นับตั้งแต่นั้น

ภาพยนตร์ลำดับที่ 6 ปริศนาบนถนนสายมรณะ ได้นำกลับมาฉายบนโรงภาพยนตร์ครั้งแรกในประเทศไทย เมื่อวันที่ 24 ธันวาคม พ.ศ. 2566 ที่โรงภาพยนตร์ SF World cinema และครั้งที่สอง วันที่ 22 กุมภาพันธ์ พ.ศ. 2567 ในโรงภาพยนตร์เครือเอสเอฟ

ในช่วงงาน Jamnime matsuri 2024 ได้นำภาพยนตร์ 5 ตอนเก่า มาฉาย ตั้งแต่วันที่ 3-7 สิงหาคม พ.ศ. 2567 ดังนี้
* ภาพยนตร์ลำดับที่ 3 ปริศนาพ่อมดคนสุดท้ายแห่งศตวรรษ (ฉายบนโรงภาพยนตร์ครั้งแรกในประเทศไทย ก่อนหน้านี้เคยได้รับลิขสิทธิ์จำหน่ายในรูปแบบ VCD,DVD และฉายทางทีวี)
* ภาพยนตร์ลำดับที่ 8 มนตราแห่งรัตติกาลสีเงิน
* ภาพยนตร์ลำดับที่ 10 บทเพลงมรณะแด่เหล่านักสืบ
* ภาพยนตร์ลำดับที่ 14 ปริศนามรณะเหนือน่านฟ้า
* ภาพยนตร์ลำดับที่ 19 ปริศนาทานตะวันมรณะ

## ดูเพิ่ม
* โกโช อาโอยามะ
* ยอดนักสืบจิ๋วโคนัน
* โคนัน ภาคคนแสดง
* รายชื่อเพลงประกอบภาพยนตร์การ์ตูนยอดนักสืบจิ๋วโคนัน เดอะมูวี่

## อ้างอิง

## แหล่งข้อมูลอื่น
* เว็บไซต์หลักของยอดนักสืบจิ๋วโคนัน 
* เว็บไซต์หลักของยอดนักสืบจิ๋วโคนัน เดอะมูวี่ 
* 

*
ย
ยอดนักสืบจิ๋วโคนัน
ไฟร์ฟอกซ์ (แก้ความกำกวม)

**ไฟร์ฟอกซ์** URL
* มอซิลลา ไฟร์ฟอกซ์
* ไฟร์ฟอกซ์ (ภาพยนตร์) ภาพยนตร์แสดงนำโดยคลินต์ อีสต์วูด
* แพนด้าแดง โดยมีชื่อภาษาอังกฤษว่า ไฟร์ฟอกซ์
เวกเตอร์ศูนย์

ในพีชคณิตเชิงเส้น **เวกเตอร์ศูนย์** หรือ **เวกเตอร์ว่าง** (null/zero vector) หมายถึงเวกเตอร์ (0, 0, …, 0) ในปริภูมิแบบยุคลิด ซึ่งส่วนประกอบทุกตัวเป็นศูนย์ เขียนแทนด้วย \vec{0} หรือ **0** (ตัวหนา) หรือเพียงแค่ 0

สำหรับปริภูมิเวกเตอร์ทั่วไป เวกเตอร์ศูนย์เป็นสมาชิกเอกลักษณ์ของการบวกเวกเตอร์ ซึ่งมีเพียงหนึ่งเดียว ถ้ากำหนดให้ **a** และ **b** เป็นเวกเตอร์ศูนย์ ดังนั้น 

เวกเตอร์ศูนย์เป็นกรณีพิเศษของเทนเซอร์ศูนย์ (zero tensor) ซึ่งเป็นผลมาจากการคูณสเกลาร์ด้วยค่าสเกลาร์ 0

บุพภาพ (preimage) ของเวกเตอร์ศูนย์ภายใต้การแปลงเชิงเส้น **f** เรียกว่า เคอร์เนล (kernel) หรือปริภูมิว่าง (null space)

ปริภูมิศูนย์ (zero space) คือปริภูมิเชิงเส้นที่มีสมาชิกเพียงแค่เวกเตอร์ศูนย์

วเวกเตอร์ศูนย์
วเวกเตอร์ศูนย์
พระเจ้าวรวงศ์เธอ พระองค์เจ้าประภาวสิตนฤมล

alt=|thumb|222x222px|พระองค์เจ้าประภาวสิตนฤมลและพระสวามี
**พระเจ้าวรวงศ์เธอ พระองค์เจ้าประภาวสิตนฤมล** (11 มิถุนายน พ.ศ. 2428 - 15 กุมภาพันธ์ พ.ศ. 2506) เป็นพระธิดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์สว่าง จักรพันธุ์ และเป็นพระชายาในพระเจ้าบรมวงศ์เธอ กรมพระกำแพงเพชรอัครโยธิน

## พระประวัติ
พระเจ้าวรวงศ์เธอ พระองค์เจ้าประภาวสิตนฤมล ประสูติเมื่อวันที่ 11 มิถุนายน พ.ศ. 2428 เป็นพระธิดาพระองค์เล็กในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์สว่าง จักรพันธุ์ (ราชสกุลเดิม ศิริวงศ์) พระธิดาในพระสัมพันธวงศ์เธอ พระองค์เจ้ามงคลเลิศ (พระเชษฐาในสมเด็จพระเทพศิรินทราบรมราชินี)

เมื่อแรกประสูติมีพระยศเป็นหม่อมเจ้า ต่อมาเมื่อวันที่ 26 พฤศจิกายน พ.ศ. 2436 พระบาทสมเด็จพระจุลจอมเกล้าเจ้าอยู่หัว ทรงสถาปนาเป็น "พระวรวงศ์เธอ พระองค์เจ้า" ต่อมาเมื่อวันที่ 12 เมษายน พ.ศ. 2443 ทรงเลื่อนเป็น "พระเจ้าวรวงศ์เธอ พระองค์เจ้า"

## พระโอรสธิดา
พระเจ้าวรวงศ์เธอ พระองค์เจ้าประภาวสิตนฤมล เสกสมรสกับพระเจ้าบรมวงศ์เธอ กรมพระกำแพงเพชรอัครโยธิน เมื่อวันที่ 16 พฤศจิกายน พ.ศ. 2447 มีพระโอรสหนึ่งพระองค์ และมีพระธิดาสามพระองค์ ซึ่งพระโอรสธิดาที่ประสูติแต่พระองค์เจ้าประภาวสิตนฤมล จะมีฐานันดรศักดิ์เป็น *พระวรวงศ์เธอ พระองค์เจ้า* ทั้งหมด ได้แก่
# พระวรวงศ์เธอ พระองค์เจ้ามยุรฉัตร (7 มีนาคม พ.ศ. 2449 - 11 สิงหาคม พ.ศ. 2513) เสกสมรสกับหม่อมเจ้าโสภณภราไดย สวัสดิวัตน์ มีโอรสหนึ่งคน
# พระวรวงศ์เธอ พระองค์เจ้าหญิง (11 ตุลาคม พ.ศ. 2453 – 6 เมษายน พ.ศ. 2454)
# พระวรวงศ์เธอ พระองค์เจ้าเปรมบุรฉัตร (12 สิงหาคม พ.ศ. 2458 - 24 กรกฎาคม 2524) เสกสมรสกับหม่อมงามจิตต์ บุรฉัตร ณ อยุธยา ไม่มีพระโอรสธิดา
# พระวรวงศ์เธอ พระองค์เจ้าวิมลฉัตร (27 มิถุนายน พ.ศ. 2464  - 5 ธันวาคม พ.ศ. 2552) เสกสมรสกับหม่อมเจ้าอุทัยเฉลิมลาภ วุฒิชัย  มีพระโอรสธิดาสองคน

พระเจ้าวรวงศ์เธอ พระองค์เจ้าประภาวสิตนฤมล สิ้นพระชนม์เมื่อวันที่ 15 กุมภาพันธ์ พ.ศ. 2506 สิริพระชันษา 78 ปี

## พระเกียรติยศ
### พระอิสริยยศ
* หม่อมเจ้าประภาวสิตนฤมล (11 มิถุนายน พ.ศ. 2428 - 26 พฤศจิกายน พ.ศ. 2436)
* พระวรวงศ์เธอ พระองค์เจ้าประภาวสิตนฤมล (26 พฤศจิกายน พ.ศ. 2436 - 12 เมษายน พ.ศ. 2443)
* พระเจ้าวรวงศ์เธอ พระองค์เจ้าประภาวสิตนฤมล (12 เมษายน พ.ศ. 2443 - 15 กุมภาพันธ์ พ.ศ. 2506)

### เครื่องราชอิสริยาภรณ์

## พงศาวลี




## อ้างอิง

* 

หมวดหมู่:ราชสกุลจักรพันธุ์
หมวดหมู่:ราชสกุลฉัตรชัย
หมวดหมู่:พระเจ้าวรวงศ์เธอ
หมวดหมู่:พระองค์เจ้าหญิง
หมวดหมู่:พระองค์เจ้ายก
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.3
หมวดหมู่:ผู้ได้รับเหรียญรัตนาภรณ์ ว.ป.ร.2‎
หมวดหมู่:ผู้ได้รับเหรียญรัตนาภรณ์ ป.ป.ร.3
หมวดหมู่:ผู้ได้รับเหรียญรัตนาภรณ์ อ.ป.ร.2‎
หมวดหมู่:ผู้ได้รับเหรียญรัตนาภรณ์ ภ.ป.ร.1‎